Komisjoni määrus (EÜ) nr 883/94,

20. aprill 1994,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 882/94, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõikele 6 kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. aprill 1994

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 103, 22.4.1994, lk 5.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Ristkülikukujuline polümetüülmetakrülaatplaat, mis on vaakumsadestuse abil kaetud metallikihiga. | 39219060 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 3921, 392190 ja 39219060 sõnastusega. Toodet ei saa klassifitseerida rubriiki 9001, sest seda ei saa pidada peegliks nimetatud rubriigi optilise elemendina. |

2.Kaasaskantav patareitoitel töötav helikassettmagnetofon värvilises plastümbrises, suurte lülitusklahvide ja mikrofoniga, mille abil saab rääkida sisseehitatud valjuhääldisse kas helikassetti kasutades või ilma. | 85203111 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8520, 852031 ja 85203111 sõnastusega. Kuigi funktsiooni järgi tundub toode olevat ette nähtud lastele, ei saa seda pidada grupi 95 mänguasjaks. |

3.Videofotoaparaat, mis salvestab, taasesitab ja kustutab stoppkaadreid ilma helita. Kujutisi säilitatakse disketil ja neid saab taasesitada teleriekraanil. | 85253099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8525, 852530 ja 85253099 sõnastusega. Toodet ei saa pidada fotoaparaadiks rubriigi 9006 tähenduses. |

4.Kaasaskantav patareitoitel töötav pikklaine-ultralühilaine raadiovastuvõtja ja helikassettmagnetofon värvilises plastümbrises, suurte lülitusklahvide, teleskoopantenni, sisseehitatud mikrofoni ja valjuhääldiga. | 85271190 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8527, 852711 ja 85271190 sõnastusega. Kuigi funktsiooni järgi tundub toode olevat ette nähtud lastele, ei saa seda pidada grupi 95 mänguasjaks. |

5.Kaasaskantav patareitoitel töötav pikklaine-ultralühilaine raadiovastuvõtja värvilises plastümbrises, suurte lülitusklahvide ja mikrofoniga, mille abil saab rääkida sisseehitatud valjuhääldisse kas raadiot kasutades või ilma. | 85271900 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8527, 852719 ja 85271900 sõnastusega. Kuigi funktsiooni järgi tundub toode olevat ette nähtud lastele, ei saa seda pidada grupi 95 mänguasjaks. |

6.Videokassettmagnetofonile ettenähtud trükkplaat, mis muu hulgas koosneb tuuneriplokist ja vahesagedusplokist, mis koos eraldavad ja moduleerivad videosignaali, mida selleks, et videopea seda otse kasutada saaks, tuleb enne täiendavalt muundada. | 85281091 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8528, 852810 ja 85281091 sõnastusega. Seadmel on videotuuneri põhilised omadused. |

7.Uus neljarattaline sõiduk (maastikusõiduk), millel on ühesilindriline neljataktiline 348 cm3 töömahuga sädesüütega sisepõlemis-kolbmootor, viie käigu ja tagasikäiguga käigukast ning kahekontuurilised hüdraulilised esipidurid. Sõidukil on üheosaline juhi- ja kaassõitjaiste ning juhtrauale monteeritud juhtimisseadised. Sõiduk on varustatud veokonksuga. | | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8703, 870321 ja 87032110 sõnastusega. Kuigi sõidukil on veokonks, ei vasta see grupi 87 märkuse 2 tingimustele. |

a)Mõõtmed (pikkus, laius ja kõrgus): 1850 × 1100 × 1150 mm. Tühimass: 260 kg; suurim lubatud koormus: 190 kg | 87032110 |

b)Mõõtmed (pikkus, laius ja kõrgus): 1870 × 1070 × 1150 mm. Tühimass: 240 kg; suurim lubatud koormus: 210 kg | 87032110 |

8.Uus mootorsõiduk (nn auto tüüpi kraana alusvanker), millel on veoautošassii koos kabiiniga, survesüütega sisepõlemis-kolbmootor, käigukast, pidurid, rooliseade ja elektriseadmed ning mille täismass on üle 20 tonni. | 87042391 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3c ja 6 sätetega ning CN-koodide 8704, 870423 ja 87042391 sõnastusega. Sõidukit ei saa klassifitseerida CN-koodi 87051000 alla, sest tal ei ole kraana pöörderingi ja teda ei saa pidada mingiks muuks eriotstarbeliseks mootorsõidukiks. |

--------------------------------------------------